# 关于父爱的父亲节祝福语诗词

来源：网络 作者：清幽竹影 更新时间：2024-06-13

*北郭闲思曹邺（唐）山前山后是青草，尽日出门还掩门。每思骨肉在天畔，来看野翁怜子孙。 示儿陆游（南宋）死去元知万事空，但悲不见九州同。王师北定中原日，家祭无忘告乃翁。 观村童戏溪上陆游（南宋）雨余溪水掠堤平，闲看村童谢晚晴。竹马踉蹡冲淖去，纸...*

北郭闲思

曹邺（唐）

山前山后是青草，尽日出门还掩门。

每思骨肉在天畔，来看野翁怜子孙。

示儿

陆游（南宋）

死去元知万事空，但悲不见九州同。

王师北定中原日，家祭无忘告乃翁。

观村童戏溪上

陆游（南宋）

雨余溪水掠堤平，闲看村童谢晚晴。

竹马踉蹡冲淖去，纸鸢跋扈挟风鸣。

三冬暂就儒生学，千耦还从父老耕。

识字粗堪供赋役，不须辛苦慕公卿。

汝坟贫女

梅尧臣(北宋)

汝坟贫家女，行哭音凄怆。

自言有老父，孤独无丁壮。

郡吏来何暴，官家不敢抗。

督遣勿稽留，龙种去携杖。

勤勤嘱四邻，幸愿相依傍。

适闻闾里归，问讯疑犹强。

果然寒雨中，僵死壤河上。

弱质无以托，横尸无以葬。

生女不如男，虽存何所当。

拊膺呼苍天，生死将奈向。

好了歌

曹雪芹(清)

世人都晓神仙好，惟有功名忘不了!

古今将相在何方?荒冢一堆草没了，

世人都晓神仙好，只有金银忘不了!

终朝只恨聚无多，及到多时眼闭了，

世人都晓神仙好，只有姣妻忘不了!

君生日日说恩情，君死又随人去了，

世人都晓神仙好，只有儿孙忘不了!

痴心父母古来多，孝顺儿孙谁见了?

本文档由站牛网zhann.net收集整理，更多优质范文文档请移步zhann.net站内查找